حامیله‌لیک و یا بوْیلولوق ، اۇشاقلار اۆچون بالالیق، قادین ‌لاردا و خۆصوصاً دیشی جینسلی ممه‌لی حئیوان‌لاردا قاریندا یئرلَشن بیر اوْرقاندیر. لاتین دیلینده اوْنا اۇتئروس دئیلیر. قادین‌لاردا اوْ، تخمیناً آرمۇد فوْرماسیندا و بؤیوکلویۆنده اوْلور اۇشاقلیق آدلانیر. اوْنون دیواری خۆصوصی بیر نؤو ازلدن تشکیل اوْلونموشدور. ایچریسینده بوْشلوق واردیر کی، بۇنا اۇشاقلیق یا بالالیق بوْشلوغو دئیلیر. بۇ بوْشلوق (عئینیله آغیز کیمی) سئلیکلی قیشا ایله اؤرتولو اوْلور. اۇشاقلیغین یا بالالیغین یان طرفلریندن قلم قالینلیغیندا بیر جۆت بوْرولار چیخر کی، بۇنلارا اۇشاقلیق یا بالالیق بوْرولاری دئیلیر. بۇ بوْرولار واسیطه سیله یۇمۇرتا هۆجئیره اۇشاقلیق یا بالالیق بوْشلوغونا دۆشه بیلیر. اوْرادا اوْ، بؤیویرک اۇشاغا یا بالایا چئوریلیر. اۇشاق و یا بالا بؤیودوکجه اوْنونلا برابر اۇشاقلیق یا بالالیق دا بؤیویور، اۇشاق یا بالا دوْغولماغا آز قالمیش اوْ، اۆفورولموش و سۇ ایله دوْلدورولموش بیر شارا بنزیر. همین بۇ سۇیا اۇشاقلیق سۇیو دئیلیر. اۇشاق یا بالا بۇ سۇیون ایچینده اۇزرک حرکت ائدیر. اۇشاق یا بالا بؤیومک اۆچون لازیم اوْلان قیدانی آنادان بارماق بؤیوکلویونده اوْلان بیر بوْرو واسیطه سیله آلیر. بۇ بوْرویا گؤبک جیفتی دئیلیر. چۆنکی اوْنون بیر اۇجو اۇشاغین یا بالانین گؤبین، دیگر اۇجۇ ایسه اوشاقلیق یا بالالیغین دیوارینا بیتیشمیش اوْلور. بئله لیکله، اۇشاق یا بالا بۇ جیفت ایله آنانین قانی ایله بۆتون لازیم اوْلان قیدانی آلمیش اوْلور.